《阿姚之归凡同心皆为予喜而向来知其事者端己韬仲叔也于其来贺赋谢一章》
明代·王彦泓

狂朋探喜到窗纱，敢袭宏家乐府夸。绣笼香烟荀令室，华灯髻影子于家。

让山先识湔裙柳，白傅原知拂面花。惭愧月华诗思浅，只堪烹点密云茶。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。